ขออนุญาตสอบถามค่ะ คือก่อนหน้านั้นคุมกำเนิดโดยการกินยาคุมแบบ21เม็ด และประจำเดือนมาครั้งล่าสุด 29 พ.ค.แล้วหยุดทานยาคุมเปลี่ยนมาป้องกันโดยวิธีใส่ถุงยางแทนหลังจากหมดประจำเดือนจนถึงปัจจุบัน แต่เดือน มิ.ย ประจำเดือนไม่มาและได้ตรวจครรภ์ไปแล้วสองรอบ รอบแรกวันที่29มิ.ยและรอบสองวันที่11ก.ค ผลตรวจคือไม่ได้ตั้งครรภ์ทั้งสองรอบ อยากทราบว่าเกิดจากอะไรคะ
สวัสดีค่ะ หากได้ตรวจหาการตั้งครรภ์อย่างถูกต้อง และตรวจหลังจากที่มีเพศสัมพันธ์ครั้งสุดท้ายไปแล้วประมาณ 2 สัปดาห์ แล้วไม่พบมีการตั้งครรภ์ ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา จึงอาจเกิดจากสาเหตุ เช่น- การทำงานของรังไข่ยังไม่กลับมาเป็นปกติ หลังจากที่ได้หยุดทานยาคุมกำเนิดไป ซึ่งโดยส่วนใหญ่ เมื่อหยุดทานยาคุม จะใช้เวลา 4-6 สัปดาห์ ประจำเดือนในรอบต่อไปจึงจะมา หรืออาจนานกว่านั้นก็ได้- การมีความเครียด ทำงานหนัก ออกกำลังกายมากไป พักผ่อนน้อย มีน้ำหนักลด- มีน้ำหนักเพิ่มเร็ว- มีการเจ็บป่วยไม่สบายแนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ แต่หากไม่มานานเกิน 3 เดือน จึงค่อยไปพบแพทย์เพื่อตรวจหาสาเหตุอื่นๆ ค่ะ เช่น มีภาวะไทรอยด์ฮอร์โมนผิดปกติ เป็นต้น